《喜孙伯远王周彦远访》
宋代·李新

晚闻佳客过烟城，抛檄归来扫榻尘。
连骑莫忧原叔病，食蛙谁谓庾郎贫。
定因残雪寻穿覆，聊觅江梅遗故人。
重与论文在何日，自应乘兴一相亲。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。